'दिल्ली दिलवालों की, मुंबई पैसे वालों की', इस कहावत को लगभग हम सभी ने सुना है। लेकिन, कुछ लोग ऐसे भी होते हैं, जो मुंबई जैसे महानगरों में गरीबी की मार झेलते हुए सफलता का नया अध्याय लिखते हैं और इस कहावत को चरितार्थ नहीं होने देते हैं। ऐसा ही एक शख्स है बिहार के दरभंगा जिले का रहने वाला जमील शाह। जमील का जन्म बिहार के दरभंगा जिले के दोघरा गांव में 5 जून को हुआ था।
कभी 2000 रूपए की नौकरी करने वाला जमील शाह ने अपने मेहनत से मिसाल कायम किया और खुद की किस्मत लिख डाली। डांसिंग शूज बनाने के मामले में जमील का कोई सानी नहीं है। बॉलीवुड के दिग्गज से दिग्गज स्टार जमील के बनाए जूते पहन कर फिल्मों के साथ-साथ विदेशों में भी डांस परफॉर्म करते हैं।
जमील का वर्कशॉप मुंबई के धारावी एरिया में हैं, जिसे एशिया की सबसे बड़ी झुग्गी-झोंपड़ी के रूप में ही जाना जाता है। परंतु, यह एरिया अनेक कुटीर उद्योगों का गढ़ भी है। जहां हर कोने में कुछ न कुछ बनाया जाता है। 1.7 वर्ग किलोमीटर में फैले धारावी में रिसाइक्लिंग सबसे बड़ा उद्योग है। पापड़ बेलती महिलाएं यहां आम तौर पर देखी जा सकती हैं तो कहीं जीन्स सिलते दर्जी भी दिखाई देते हैं, वहीं मटके बनाने का काम भी यहां होता है।
धारावी में हर जगह ऐसा ही नजारा दिखाई देता है। डांसिंग शूज के निर्माण में कार्यरत 30 वर्षीय जमील शाह भी इनमें से ही एक हैं जो धारावी के एक छोटे से कमरे में रहते हैं। बिहार का यह युवा मखमल जैसे कोमल चमड़े से हाई क्वालिटी डांसिंग शूज तैयार करने में महारत रखता है। तभी तो ऑस्ट्रेलियन पॉप स्टार काइली मिनोग के पास भी उनके बनाए एक जोड़ी शूज हैं।
आगे की स्लाइड्स में पढ़ें और जानें, जमील की जिंदगी के संघर्ष से लेकर सफलता की कहानी, कैसे बॉलीवुड सुपरस्टार ऋतिक रोशन से लेकर प्रियंका चोपड़ा और काजोल हैं इनके स्टाइलिश डांसिंग शूज की दीवानी...
hin_Deva hin_Deva hin_Deva hin_Deva bho_Deva